ජේම්ස් පීස්

කෙනත් ජේම්ස් පීස් (ඉංග්‍රීසි භාෂාව: Kenneth James Peace), උපත ලැබුවේ 1963 සැප්තැම්බර් 28 ජේස්ලිහිය. ඔහු ස්කොට්ලන්ත සංගීතඥයෙක්, ප්‍රසංග පියානෝ වාදකයෙකු සහ දෘශ්‍ය කලාකරුවෙකු ද වේ.

ජීවිතය 
ජේම්ස් පීස් උපත ලැබුවේ ස්කොට්ලන්තයේ පේස්ලි (ඉංග්‍රීසි භාෂාව: Paisley) හි 1963 සැප්තැම්බර් 28 දිනයි. ඔහු සිය ළමා කාලයෙන් වැඩි කාලයක් ගත කළේ ස්කොට්ලන්තයට බටහිර දෙසින් වූ මුහුදු වෙරළේ පිහිටි හෙලන්ස්බර්ග්හි (ඉංග්‍රීසි: Helensburgh) ය. ඔහුගේ පවුලේ බොහෝ කලාකරුවන් සිටී. (උදා: ජෝන් මැක්ගී, ඉංග්‍රීසි: John McGhie), ඔහු 20 වන සියවසේ මුල් භාගයේ ජනප්‍රිය සංගීත රචකයෙකු වූ ෆීලික්ස් බර්න්ස්ට (ඉංග්‍රීසි: Felix Burns) ද ඥාතී සම්බන්ධ ය. ඔහු වයස අවුරුදු අටේ සිට පියානෝ වාදන හැදෑරූ අතර ඔහුගේ පළමු ප්‍රසංගය සිදු වූයේ වයස අවුරුදු දාහතරේදී ස්කොට් ජොප්ලින් (ඉංග්‍රීසි: Scott Joplin) ගේ සංගීතයක් ඉදිරිපත් කිරීමෙන්. වසර දෙකකට පසුව, ඔහු ලාබාලතම පූර්ණ කාලීන ශිෂ්‍යයා ලෙස රාජකීය ස්කොට්ලන්ත සංගීත හා නාට්‍ය ඇකඩමියට (දැන් හැඳින්වෙන්නේ: ස්කොට්ලන්තයේ රාජකීය සංරක්ෂණාගාරය, ඉංග්‍රීසි භාෂාව: Royal Conservatoire of Scotland) ඇතුලත් වුනි. 1983 දී ඔහු ග්ලාස්ගෝ විශ්ව විද්‍යාලයෙන් (ඉංග්‍රීසි: Glasgow University) B.A. උපාධිය ලබා ගත්තේ පියානෝ වාදනය ඉගැන්වීම සඳහාය. ඊට පසු අවුරුද්දේ ඔහු සංගීත ප්‍රසංග පිළිබඳ ඩිප්ලෝමාවක් ලබාගනුයේ “RSAMD” වාදක මණ්ඩලය සමඟ මෙන්ඩල්ස්සොන්ගේ කොන්සේයාටෝ පියානෝ නොම්බර 1 (ඉංග්‍රීසි: Piano Concerto No 1) වාදනය කිරීමෙනි. විධිමත් අධ්‍යාපනය හැදෑරීමෙන් පසු පියානෝ වාදකයෙකු ලෙස ඔහුට බොහෝ ඉල්ලුමක් තිබූ අතර ඔහු 1988-1991 අතර කාලයේදී ජීවත් වූයේ එඩින්බරෝහි ය.

ජේම්ස් පීස් 1991-2009 දක්වා බැඩ් නෞහයිම් (ජර්මානු භාෂාව: Bad Nauheim), ජර්මනිය (ජර්මානු භාෂාව: Bundesrepublik Deutschland) හි වාසය කළේය. 1998 සිට ඔහු ටැන්ගෝ ගැන අධ්‍යයනයක් කළ අතර ඔහුගේම ටැන්ගෝ ආශ්‍රිත පියානෝ සංයුතිය Tango escocés (ස්කොට්ලන්ත ටැන්ගෝ) සංයුක්ත තැටිය නිෂ්පාදනය කළ අතර 2002 දී ඔහු වික්ටෝරියා සංගීත විද්‍යාලයේ සාමාජිකයෙකු විය. එම වසරේම ඔහු සැප්තැම්බර්/ඔක්තෝම්බර් මාසවලදී උතුරු ජර්මනියේ ඒකල ප්‍රසංග චාරිකා සහ නොවැම්බර් මාසයේදී මැද පෙරදිග යන අතර ඔහුගේ ටැන්ගෝ XVII හි පළමු ප්‍රසංගය හොංකොංහිදී ලබා දුන්නේය.

ඊළඟ වසර කිහිපය තුළ ඔහුගේ කාර්ය සාධනය සංකේන්ද්‍රණය වූයේ යුරෝපය තුළ ය. පහත සඳහන් අගනගර වල ඔහු තමාගේම ටැංගෝ වාදනය කර ඇත: ඇම්ස්ටර්ඩෑම්, ඇතන්ස්, බර්ලින්, බ්‍රසල්ස්, හෙල්සින්කි, ලිස්බන්, ලන්ඩන්, මැඩ්රිඩ්, ඔස්ලෝ, රෙයික්ජාවික් සහ වියානා.

2008 දී ඔහු ටැන්ගෝ සඳහා කළ සේවාවන් ඇගයීම සඳහා ලන්ඩන් සංගීත විද්‍යාලයේ සාමාජිකයෙකු විය.

එඩින්බරෝහි කෙටි කාලයකට පසු ඔහු 2010 පෙබරවාරි මාසයේදී ජර්මනියට වීස්බාඩන්හි (ජර්මා‍නු: Wiesbaden) වාසය කිරීමට පැමිණියේය. මෙය නව නිර්මාණාත්මක ආවේගයන්ට තුඩු දුන් අතර ඔහු විසින්ම රචනා කරන ලද කෙටි චිත්‍රපට කිහිපයක් නිෂ්පාදනය කළේය. ජේම්ස් පීස් ඉන් වීස්බාඩන් නම් වාර්තා චිත්‍රපටය ද ඔහුගේ කෘති අතර වේ.

ත්‍යාග සහ ගෞරව 
• 1 වන ත්‍යාගය, “ඇග්නස් මිලර්” තරඟය (ඉංග්‍රීසි: Agnes Millar Prize for sight-reading). ග්ලාස්ගෝ, 1983

• 1 වන ත්‍යාගය, “ඩන්බාර්ටන්ෂයර් ඊ.අයි.එස්.” තරඟය (ඉංග්‍රීසි: Dunbartonshire E.I.S. Prize for piano accompaniment). ග්ලාස්ගෝ, 1984

• 1 වන ත්‍යාගය, සයිබීලියස් රචනා තරඟය. ග්ලාස්ගෝ, 1985

• ඩිප්ලෝමා, ටීඅයිඑම් ජාත්‍යන්තර සංගීත රචක තරඟය (ඉතාලි: Torneo Internazionale di Musica). රෝමය, 2000

• ඩිප්ලෝමා, අයිබීඑල්ඒ පදනම (ඉංග්‍රීසි: IBLA Foundation). නිව්යෝර්ක්, 2002

• සමරු පදක්කම (පළමු පන්තිය), ජාත්‍යන්තර පියානෝ යුග සංගමය. ටෝකියෝ, 2002

• රන් පදක්කම, ලූටේස් ජාත්‍යන්තර සංගමය (ප්‍රංශ: Internationale Académie de Lutèce). පැරිස්, 2005

ප්‍රධාන නිර්මාණ   
• “දිය ඇල්ල” (ඉංග්‍රීසි: The Waterfall)

• “ග්‍රාම කාව්‍ය” (ඉංග්‍රීසි: Idylls)

• “උදෑසන සංගීතයක්” (ප්‍රංශ: Aubade)

• “නිහඬ කඳුළු” (ඉංග්‍රීසි: Silent Tears)

• “අමතක වූ කොළ” (ඉංග්‍රීසි: Forgotten Leaves)

• “සොනාටාවක්” (ඉංග්‍රීසි: Oboe Sonata)

• “කතා කාව්‍ය” (ඉංග්‍රීසි: Symphonic Ballade)

• “සෙරමෝනියල් පැරේඩ් 1” (ඉංග්‍රීසි: Ceremonial March No.1)

• “සෙරමෝනියල් පැරේඩ් 2” (ඉංග්‍රීසි: Ceremonial March No. 2)

• “සරත් සෘතුවේ රත්තරන්” (ඉංග්‍රීසි: Autumn Gold)

• “සඳාතනික ගීතය” (ඉංග්‍රීසි: Eternal Song)

• "ජෝර්ජියා වට" (ජෝර්ජියානු භාෂාව: საქართველოსთვის)

  පද රචනය: තමර් චික්වයිඩ්සේ, සූරාබ් චික්වයිඩ්සේ සහ ජේම්ස් පීස්

• කේවල වාදනය ටැන්ගෝ පියානෝ වාදන 24 ක් සඳහා

බාහිර සම්බන්ධක  
Autumn Gold, YouTube 

Souvenir de Buenos Aires (පියානෝව සඳහා), YouTube

Lento Lacrimoso, YouTube

සටහන්